Moje žiadosť
Chcel bych byť spevákom s zlatými strunami,
Ktoré by hýbaly tvrdými srdciami.
Chcel bych si požičať z bleskov rannej zory
A nimi ožiariť naše temné hory —
A nimi ožiariť duše verné rodu
A rozplameniť ich za svoju svobodu.
Oj, chcel bych mať hromy, ktoré podpaľujú,
Srdcia, duchy ľudské v jednotu spojujú.
Chcel bych prut čarovný niekde si odkúpiť
A ním zo zakliatia smutný rod vykúpiť.
Všetkých by dovedna zlatou stužkou spojil,
Tisícročné rany na veky zahojil.
Chcel bych vziať na krýdla rodáka drahého,
Ukázať mu slávu — deň spasenia jeho.

Informácie projektu Wikisource 
Autor: Mikuláš Dohnány. Názov diela: Moje žiadosť. Vydanie: In: Poesie sociální. Praha, 1902. Tiskové družstvo českoslovanské strany sociálně demokratické (časopis »Zář«). s. 229. Sbierku usporiadal: Antonín Macek. Zdroj: Google Books (prístupné len z USA)

Poézia
Mikuláš Dohnány